เห็นคนลงรูปร้านนี้มาหลายหน ในที่สุดก็ได้มากินที่ Vanilla Bakeshop ซะทีค่ะ วันนี้พาน้องมาด้วย 2 คน จะหาที่นั่งในวันอาทิตย์เรียกได้ว่าต้องเกือบแย่งชิง คนเยอะพลุกพล่านมากทีเดียว 

ตัวร้านและดีเทลของทุกอย่างดีไซน์มาอย่างดี สวยทุกมุม น่าถ่ายรูปจริงๆ ค่ะ เราสั่งพีชแอปเปิ้ลแครนเบอร์รี่มา ถ้วยใหญ่มาก อร่อยสดชื่นดีค่ะ ใหญ่แบบสั่งมาแชร์กับเพื่อนได้ 

ส่วนอาหาร ลาซานญ่าเสิร์ฟร้อน ชีสเยิ้ม อร่อยฟินมาก ใช้ของดี แต่ว่าราคาก็ถือว่าแรงเลยทีเดียวเมื่อเทียบกับขนาด 

ปิดท้ายด้วยดัชแพนเค้กที่ราดสตรอเบอร์รี่ เบอร์รี่ต่างๆ เสิร์ฟพร้อมกับไอศครีมวานิลลา ก็อร่อยใช้ได้ค่ะ แต่เราว่าผลไม้มันเยอะ จนรสชาติผสมกันมากไปนิด ไอติมเฉยๆ ค่ะ

